Папулярнасць такіх конкурсаў расце. На TANDEM -IV мы атрымалі аж 160 праектных заявак на 8 міні-грантаў! Спадзяюся, мы здолеем у траўні наступнага года абвясціць чарговы конкурс. Але трэба разумець, што калі сёння ёсць замежны спонсар для падтрымкі ў Беларусі грамадзянскіх ініцыятываў, то заўтра яго можа і не быць. Таму ўжо сёння неабходна дбаць пра тое, каб фінансаванне грамадзянскіх ініцыятываў было ўстойлівым, каб бюджэты грамадзянскага ўдзелу былі трывала замацаваныя ў нашых законах і ў практыцы фармавання мясцовых бюджэтаў.